Xunta pola defensa de la llingua
#000000
Altuxa blogs, abre pa blogs nuevos.
#000001
Tamos acabantes d’abrir el rexistru d’usuarios y blogs nuevos p’Altuxa blogs.
#000002
Esta historia entamó va un añu y unos meses, cuando entamamos a trastiar un pocu con WordPressμ, que nun ye más que la versión multi usuariu del famosísimu WordPress. La idea yera ver si somos quien a facer una comunidá tipo blogger o n’asturianu, y como escusa nació González y González.
#000003
La idea nun ye la d’ufiertar un serviciu de blogues gratuitos al usu. Pa eso hai yá servicios como’l de Nireblog. Pel momentu, el alta nel serviciu ye ‘manual’, esto ye: va ser un alministrador quien apruebe l’apertura del blogue acordies col interés del proyeutu candidatu. L’oxetivu, básicamente, ye dar soporte n’asturianu, con tola calidá que seya posible, a blogues temáticos que puean tar xestionaos por ún o dellos autores.
#000004
Depués de munches pruebes, y dellos cambeos importantes (llegamos a tar casi que un mes ensin actividá) podemos dicir que tamos nuna fase bastante estable del proyeutu, que podíemos dicir que sal d’una fase alpha pa entrar en beta (esto pa los mui geeks) anque presta más vhs como dicen los de chuza.
#000005
Enfin, que Altuxa blogs ye una comunidá pa blogs escritos n’asturianu, tol sistema funciona n’asturianu (dalgún mensaxe puede qu’entá salga n’inglés), ye de baldre y nun tien publicidá.
#000006
Ente les sos caracterítiques, inclúi soporte pa ḥ y Ḷḷ nel editor de testos. Esto ye pa los que nun pueden instalar el tecláu asturianu nel so sistema (Windows y Mac OSX). Son simplemente unos botones que permiten enxertar estes grafíes ensin tener que andar copia-pega.
#000007
El sistema permite esportar tol conteníu pa llevalu a otru blogue y tamién permite importar dende plataformes como Blogger, Blogware, LiveJournal, Movable Type, TypePad, otros WordPress y de feeds RSS.
#000008
Tien soporte pa incrustar video y audio, ye personalizble con estremaes plantíes y te puedes construir fácilmente la to barra llateral gracies a pequeños “widgets”. Tamién pueden utilizase plugins qu’añaden funcionalidá al blogue.
#000009
Pel momentu ufrimos 10Mb d’espaciu (pa semeyes y ficheros).
#000011
Tamién tamos acabantes d’abrir un blogue nuevu onde diremos dando anuncia de les novedaes y proyeutos nuevos que puean surdir de les idees nes que yá tamos trabayando dende , qu’esperamos que sean unos cuantos y que sean d’utilidá.
#000012
Esi ye’l nome ideal pa esti proyeutu cuando pareste a mirar les cifres que manexa esti xigante del saber universal...
#000014
Por cierto Viquipèdia t’acabante d’algamar los 100.000 artículos, norabona a los catalanoparlantes.
#000016
Alcuérdome que de guaḥe, en casa, siempre había unos botellinos de ‘El Águila Negra’. Prestábenme porque yeren gordinos y col ferre serigrafiáu en blancu. Nun sé, paecíenme más prestosos que los de San Miguel, más estilizaos y cola etiqueta de papel qu’entá caltienen. Amás, en casa prestabamás El Aguila Negra porque, dicíen d’aquella, tenía más sabor, yera más gordona que la San Miguel, (que yera la otra marca que vendíen na tiendina d’embaxo casa).
#000017
El caso ye que, pa mín, El Aguila Negra tien munchu de sentimental. Entá anguaño vense bien dellos chigres col míticu cartelu del paisanón bávaru y la so xarra espumante, y presta... ye como cuando apaecen los electroduendes na tele...
#000018
Pues güei tenía’l día señardosu y dióme por baxar al Alimerka y comprar unes lates de ‘Águila Negra’, esa cerveza d’oferta que fabrica la empresa andaluza que compró la marca tres del pieslle de la fábrica de Cualloto. Y vaya la que fice. Embaxo esa marca venden auténticu mexo, una cerveza infame que nun val nin pa ferver salchiches. Una gochada, una mierda de cerveza que, eso sí, na so páxina web nin siquier mencionen ente les sos marques. Señores de cerveces Alhambra... güei rompieron un recuerdu d’infancia. Yá nunca más voi mercar les sos lates (nin les de ‘Águila Negra’ nin eses del papel de plata hixénicu na embocadura). Por cierto, l’anunciu d’enriba ye d’un exemplar de la revista ‘Asturias Semanal’ de xunetu de 1976. Publicidá refrescante p’aquel branu de transición.
#000019
Dende que entamamos col blogue siempres vi que yeramos cuatru frikis los que escribiamos n’internet, pero nun se si ye sensación mia o ye que cada vez hai más blogs n’asturianu. Y digo que igual ye sensación mia porque nun me paro en munchos blogues, y más de la metá nun los conozo. Esto veolo como una bona siñal, ya que dexamos de ser frikis pa ser una comunidá curiosina. Y ye que acabo topame con un blogue pa xente gocho n’asturianu... (mayores d’edá)
#000020
Motores de busqueda de webs n’asturianu... agora Nireblog
#000021
El vienres fice una xml pa poder buscar nel Diccionariu ALLA dende Firefox y iexplorer 7, y güei fice uno pal Google custom serach de Nireblog que espero vos sirva a tolos que teneis un blogue n’esta plataforma. Pa los que non, ye mui cenciellu facese uno (ficelo pa esti blogue...) podeis descargavos cualesquier xml de los que fice y nun ye mui complicáu entender como ye. De toes formes si vos ye mui complicáu o vos da pereza y tais interesaos en facer dalgún en concretu podeis pedilu n’esti post y miraré si soi a facelu.
#000022
Creo que nun soi l’unicu, con ganes d’una versión web del Diccionariu de la Academia... anque la noticia ye mui bona, dame pena ver que entá hai xente que entá fae webs como nel sieglu pasáu y así ye que’l Diccionariu de l’ALLA ta codificáu con ISO-8859-1 y non en UTF-8 una cosa tan cenciella como esa, valdría pa que nel diccionariu de l’ALLA tuviese soporte pa ḥ y Ḷḷ (como cualesquier páxina codificada con UTF-8... por exemplu Uiquipedia).
#000024
Enfin a lo que diba... que fice un motor de busqueda pal Diccionariu, namás que ta probáu en Firefox pero en principiu tien que furrular tamién en IExplorer 7, si alguien con Window$ puede probalo y comentame como va taré-y mui agradecíu.
#000025
Lo que nun me presto fue que Sonia ye noticia... ye que entá toi asustáu de que a estes altures de la vida seya noticia qu’heba muyeres trabayando en determinaes profesiones...
#000027
Felicidaes pol curro Sonia... y una cosina... ¿puedes colame na cabina? ;-p
#000028
Y gracies a Fer pol enllaz del youtube...
#000029
Tien yá unos meses, pero como nun tengo tiempu nin pa mexar nun lo vi, gracies a San Youtube...
#000030
Acabo facer una distribución pal tecláu con soporte pa ḥ y ḷḷ. Como lleva un tiempu ente que mando los nuevos ficheros de configuración y demás, equí vos pongo una chapucina pa los que nun queráis esperar.
#000031
Namás que ta probáu n’Ubuntu, espero que vos sirva.Lo primero ye baxase (calca col botón drechu y guardar como) el ficheru del tecláu y el del llistáu de distribuciones (esti últimu pesa casi 1 mb).
#000032
Y p’acabar vamos al menú Sistema>Preferencias>Teclado
#000037
Na pestaña Distribuciones y col modelu de tecláu en “PC genérico 105 teclas (intl)”
#000038
Calcamos el botón añadir, nel menú “Capas” marcamos España y nel menú variantes marcamos l’asturiana y calcamos añadir, seleicionamos como predetermináu la distribución asturiana zarramos la ventana y llistu.
#000039
ACTUALIZACIÓN: Tan acabantes d’aceptar el parche en freedesktop, na versión siguiente (mañana) de cvs ya tará soportáu, y pa les prosimes versiones de les distintes distribuciones de GNU/Linux ya deberíen incluilo.
#000041